বছিলায় জঙ্গি আস্তানায় অভিযান মামলার প্রতিবেদন ১৭ সেপ্টেম্বর - Silkcity News
বাড়ি সব খবর বছিলায় জঙ্গি আস্তানায় অভিযান মামলার প্রতিবেদন ১৭ সেপ্টেম্বর
রাজধানীর মোহাম্মদপুরে বছিলা মেট্রো হাউজিং এলাকায় জঙ্গি আস্তানায় অভিযান মামলায় তদন্ত প্রতিবেদন দাখিলের জন্য আগামী ১৭ সেপ্টেম্বর দিন ধার্য করেছেন আদালত।
মঙ্গলবার মামলার তদন্ত প্রতিবেদন দাখিলের জন্য দিন ধার্য ছিল। কিন্তু পুলিশ এদিন তা দাখিল করেনি। এ জন্য ঢাকা মহানগর হাকিম মো. জিয়াউর রহমান প্রতিবেদন দাখিলের পরবর্তী ওই দিন ধার্য করেন।
আদালত সূত্র জানায়, গত ২৮ এপ্রিল রাতে রাজধানীর মোহাম্মদপুর থানাধীন বছিলা মেট্রো হাউজিং এলাকায় অভিযান চালায় র‌্যাপিড অ্যাকশন ব্যাটালিয়ন (র‌্যাব)। জঙ্গি আস্তানায় বিস্ফোরণ ও আইনশৃঙ্খলা বাহিনীর সঙ্গে গোলাগুলির ঘটনা ঘটে।
একপর্যায়ে থানা ভেতরে দুই জঙ্গি আত্মঘাতী বোমা বিস্ফোরণে নিহত হয়। ওই ঘটনায় র‌্যাব-২-এর সিনিয়র ওয়ারেন্ট অফিসার মো. আবদুল্লাহ বাদী হয়ে সন্ত্রাসবিরোধী আইনে মামলাটি দায়ের করেন। মামলায় নিহত দু’জনসহ অজ্ঞাতনামা ৫-৬ জনকে আসামি করা হয়েছে।
পূর্ববর্তী নিবন্ধরাত ৯টার মধ্যে কোরবানির বর্জ্য অপসারণ করতে হবে
পরবর্তী নিবন্ধভারত সফরে যাচ্ছেন স্বরাষ্ট্রমন্ত্রী